Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: az 52/2001. (XII. 22.) PM rendelethez
Paragraph Index: 1244

az 52/2001. (XII. 22.) PM rendelethez A 23/1990 (XII. 3.) PM rendelet 2. számú melléklete e melléklet szerint módosul, az alábbi meghatározásokat a megfelelő helyre kell beilleszteni. 0405.20 2. Az élelmiszeriparban használatos tejzsír keverék, víz az olajban emulzió formájában, amely 70,4 (száraz anyagra számítva 97,8) tömegszázalék zsírt, 1,06 (száraz anyagra számítva 1,5) tömegszázalék fehérjét és 1,3 tömegszázalék tejcukrot tartalmaz, és nedvességtartalma 28,0 tömegszázalék. Ezt a kenhető tejkészítményt néha „magas zsírtartalmú krémsajtnak” is nevezik. 3. Az élelmiszeriparban használatos tejzsír keverék, víz az olajban emulzió formájában, amely 72,5 (száraz anyagra számítva 98,8) tömegszázalék zsírt, 0,996 (száraz anyagra számítva 1,4) tömegszázalék fehérjét és 1,4 tömegszázalék tejcukrot tartalmaz, és nedvességtartalma 26,6 tömegszázalék. Ezt a kenhető tejkészítményt néha „magas zsírtartalmú krémsajtnak” is nevezik. 2001/151. szám 1901.20 1. Nem sütött (nyers) pizza, amely pizza tésztaalapból és feltétből áll. A pizza nettó tömege 580 g és becsomagolták a kiskereskedelmi forgalom számára. Összetevői: búzaliszt, víz, sajt, margarin, gomba, (4,7 tömegszázalék) marhahús, hagyma, paradicsompüré, növényi (oliva) olaj, élesztő, só, cukor, lazító anyag, malátakivonat, részlegesen hidrogénezett növényi olaj, módosított keményítő, fokhagyma és fűszerek. Fogyasztás előtt a pizzát előmelegített sütőben 15—20 percig, előmelegítés nélkül 20—25 percig kell sütni. 2401.20 1. Dohánykeverék, amely (i) 75 tömegszázalékban szárított, leszárazott, vágatlan Virginia vagy Burley és néha keleti típusú dohánylevelekből, és (ii) 25 tömegszázalék visszanyert dohányból áll. A dohányleveleket és a visszanyert dohányt silóban, szabályozott rétegeléssel keverik össze. 2403.10 1. Nem aromásított vágott dohány, amely szárított, leszárazott, keskeny (1 mm körüli szélességű) és változó (max. 4 cm) hosszúságú csíkokra vágott dohány. 6114.20 1. Könnyű, női vagy leányka kötött ruhadarab (94% pamut, 6% elasztomer fonal). Körülbelül 35 mm vastag vállpántjai vannak és a nyakvonala elől kerek. Ezt a ruhadarabot, mint felső- vagy alsóruhát viselhetik közvetlenül a testen, a felsőtestet takarja és leér a mellek alá. A nyak vonalát és a karöltőket elasztikus szalagot tartalmazó szegély határolja. A ruhadarab aljára is rögzítettek elasztikus szalagot, azért, hogy a testhez simuljon. A ruhadarabnak nincs testrészt tartó funkciója. 6114.30 1. Könnyű, vállpánt nélküli női vagy leányka kötött ruhadarab (90% poliamid, 10% elasztotán). A felsőtest takarására szolgál és éppen a mellek alá ér, a vállakat szabadon hagyja. Ezt a ruhadarabot, mint felsővagy alsóruhát viselhetik közvetlenül a testen, alsó részére körülbelül 30 mm széles, felső részére 15 mm szélességű elasztikus szalagot rögzítettek, azért, hogy a testhez simuljon. A ruhadarabnak nincs testrészt tartó funkciója. 6212.10 1. Könnyű, női vagy leányka kötött ruhadarab (90% poliamid, 10% elasztotán). A felsőtest takarására szolgál és éppen a mellek alá ér. Ezt a ruhadarabot, mint alsóruhát viselhetik közvetlenül a testen. Nyakkivágása V alakú, tűzés választja el egymástól a kosarakat, vékony vállpántjához elasztikus szalagot rögzítettek. A ruhadarab alsó részére is körülbelül 20 mm vastag elasztikus szalagot varrtak, azért, hogy a testhez simuljon. A ruhadarabnak van testrészt tartó funkciója. 6307.90 5. Nemszőtt termék, amelyet meghatározott alakra vágtak, egyik oldalán papírlappal védett ragasztóréteggel borítottak be. A védőpapír eltávolítása után a terméket közvetlenül a bőrre kell ragasztani, hogy a melltartó kosarához hasonlóan tökéletesen körülvegye a kebel alsó részét. 7321.11 1. Nem elektromos háztartási grillsütő, rozsdaálló acélból, amely acéltükrök segítségével kizárólag napenergiát használ a sütéshez. 8462.21 vagy 8462.29 1. Hegesztett csövet gyártó berendezés hegesztőegység nélkül bemutatva. Tekercselt fémszalagból csőalak kialakítására használják. Részei: szélező, alakítógörgők, függőleges zárógörgők és továbbító görgők. 8471.80 6. Vezérlő és illesztő egység csatlakoztatható kártya formájában. Alapvetően nyomtatott áramkör, amelyre különféle elektronikus elemeket építettek. Úgy tervezték, hogy automatikus adatfeldolgozó gép házába behelyezhető legyen. A központi egység rendszerbuszához kapcsolódik, adatokat fogad és küld, amikor a befogadó automatikus adatfeldolgozó gép és a lokális hálózat (LAN) más egységei közötti adatcserét vezérli. A CSMA/CD szabványos információs protokollt használja, az adatcsere szabályozására és az adatütközés megelőzésére, kizárólag a LAN rendszerben. 7. Videokártya, amely integrált áramkörből és más, automatikus adatfeldolgozó gépbe beépítésre szánt elemekből áll, azzal a céllal, hogy képessé tegyék azt kép és hang megjelenítésére. A videomagnóból, lézerlemez lejátszóból, CCD/V8 kamerából vagy videokamerából származó analóg kép- és hangjeleket digitális jelekké alakítja, amelyeket az automatikus adatfeldolgozó gép kezelni képes. A kártyát mágneslemezzel (floppy lemezzel) együtt mutatják be, amely az üzembehelyezési szoftvert tartalmazza. Ezt a programot installálni kell az automatikus adatfeldolgozó gépre annak érdekében, hogy lehetővé váljék a képek megjelenítése. Az installációs szoftvert tartalmazó mágneslemezt (floppy lemezt) külön kell osztályozni a 8524 vámtarifaszám alá. 8. Hangkártya, amely integrált áramkörből és más, automatikus adatfeldolgozó gép- 2001/151. szám be beépítésre szánt elemekből áll, azzal a céllal, hogy képessé tegyék azt hang keltésére. A hangkártya a mikrofonból, rádióból vagy kazettás magnetofonból származó analóg hangjeleket digitális jelekké alakítja, amelyeket az automatikus adatfeldolgozó gép kezelni képes. Továbbá a digitális jeleket erősítő, fejhallgató vagy hangszóró számára analóg jelekké alakítja. Rendelkezik csatlakozóval CD-ROM meghajtó és digitális hangszerek számára is (MIDI). A kártyát mágneslemezzel (floppy lemezzel) együtt mutatják be, amely az üzembehelyezési szoftvert tartalmazza. Ezt a programot installálni kell az automatikus adatfeldolgozó gépre annak érdekében, hogy lehetővé váljék a hangjelek rögzítése, tömörítése és visszajátszása. Az installációs szoftvert tartalmazó mágneslemezt (floppy lemezt) külön kell osztályozni a 8524 vámtarifaszám alá. 8483.10 1. Alakra kovácsolt befejezetlen forgattyús tengely. A kovácsoláson túlmenően nem munkálták meg és nem alakították. 8525.30 1. Fényképező berendezés, a kiskereskedelmi forgalom számára dobozba csomagolva. Digitális kamerát, gumiból készült fényképezőgép-állványt, a kamerát automatikus adatfeldolgozó géppel összekapcsoló kábelt, az állóképek és videofelvételek készítéséhez szükséges üzembehelyezési szoftvert tartalmazó mágneslemezt és használati utasítást tartalmaz. A kamerát állítható fókuszú lencsével, töltéscsatoló egységgel (CCD) felszerelt képrögzítő kártyával és VIDECTM tömörítő kártyával látták el. A berendezést videofelvételek és állóképek készítésére használják, olyan módon, hogy a felvételeket digitális jelekké alakítva közvetlenül automatikus adatfeldolgozó géphez küldik, ahol a megfelelő szoftverrel lehetőség van az adatok rögzítésére, feldolgozására, szerkesztésére stb. Ezzel a berendezéssel és a megfelelő szoftverrel ellátott automatikus adatfeldolgozó gép segítségével lehetséges videofelvételek és állóképek készítése, videokonferenciák tartása és illusztrált kiadványok készítése. Az installációs szoftvert tartalmazó mágneslemezeket külön kell osztályozni a 8524 vámtarifaszám alá. 8702.10 3. Tízüléses gépjármű, 1948 cm3 hengerűrtartalmú kompressziós gyújtású motorral. Ablakos oldalpanelekkel, négy ajtóval, felfelé nyíló ablakos hátsó ajtóval, három személy szállítására alkalmas két első üléssel, egy pad formájú, az első ülés mögötti háromszemélyes üléssel és két felhajtható, 78 cm hosszú, a jármű hátulsó részében az oldalpanelekhez rögzített oldalsó ülőpaddal. A két oldalsó ülőpad lehetővé teszi, hogy a jármű hátulsó részét egyaránt lehessen személyek és teher szállítására használni. A jármű hátulsó részében az egyenként két-két személyes ülőpadokat ugyanabból a textilanyagból készítették és ugyanolyan módon kárpitozták, mint az első üléseket. Valamennyi ülést biztonsági övvel vagy annak rögzítésére alkalmas csatlakozási pontokkal láttak el. A gépjárművet, a vezetőt is beleértve, tíz személy szállítására tervezték. 8703.10 1. Három- vagy négykerekű, akkumulátorral hajtott elektromos motorral ellátott jármű (150 W folyamatos és 1700 W maximális teljesítményű). Vízszintes platóval, mely az elülső és a hátulsó részekhez csatlakozik, hátul elhelyezkedő, állítható, felhajtható karfájú forgószékkel, kézi fogantyúkkal ellátott kormányoszloppal. A kormányoszlop előrefelé mozgatható és kis méretű, gyújtáskapcsolóval, a négy sebesség nyomógombjával és a jármű gyorsítását, fékezését és hátramenetét szabályozó karokkal felszerelt vezérlőpanellel szerelték fel. A motor kulccsal indítható és a kívánt sebesség kiválasztása után a jármű a kézifogantyún lévő gyorsítókar meghúzásával gyorsítható és annak elengedésével automatikusan fékeződik. A jármű hátrafelé indul a hátrameneti kar meghúzásakor. Egy sor kézi vezérlővel felszerelhető a félkezűek vagy az ízületi gyulladásban szenvedők részére, vagy szerelhető jobb, illetve balkezes vezető számára vagy a vezető egyéni igényei szerint. A jármű gyalogjárdákon és nyilvános helyeken használható bevásárláshoz, horgászathoz, golfpályákon stb. A háromkerekű modell 650 mm széles, 1170 mm hosszú, összes tömege (akkumulátorok nélkül) 44 kg. Maximális szállítókapacitása 100 kg. Egy darab 150 W-os elektromotorral szerelték fel. A két négykerekű modell 650 mm széles, 1260 illetve 1290 mm hosszú, összes tömege (akkumulátorok nélkül) 54 kg illetve 60 kg. Maximális szállítókapacitásuk 127 kg és két darab (egyenként 150 W-os) elektromotorral szerelték fel azokat. 2001/151. szám A pénzügyminiszter 53/2001. (XII. 22.) PM rendelete az élet-, baleset- és betegségbiztosítási termékek technikai kamatlábának legnagyobb mértékéről A biztosítóintézetekről és a biztosítási tevékenységről

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes